# Jesús Bonilla

Jesús Bonilla (Madrid, 1 de setembre de 1955) és un actor i director de cinema espanyol.

## Biografia

Tot i que és nascut a Madrid, Jesús Bonilla va passar la seva infància a Las Vegas de San Antonio (Toledo). Bonilla és un actor habitual en el cinema i a la televisió, on ha protagonitzat gran quantitat de sèries. Va començar als estudis de Químiques, per després matricular-se a Art Dramàtic.
La seva filmografia té títols coneguts com a Makinavaja, Belle Époque, Kika, La reina anónima, Todos los hombres sois iguales, Carreteras secundarias, La niña de tus ojos, Pídele cuentas al Rey o La comunidad.
Com a director, dirigí El oro de Moscú (2003). La idea sorgí quan observà les pel·lícules que es rodaven a Hollywood durant els 60 i 70, i s'adonà que reunien actors coneguts d'aleshores, pel·lícules corals com les de Luis García Berlanga a Espanya, i es reuní amb Santiago Segura per parlar sobre el seu projecte. Va aconseguir aplegar els actors Antonio Resines, Alfredo Landa, Concha Velasco i José Luis López Vázquez, entre d'altres.
Jesús Bonilla, però, també ha estat molt popular a la televisió, a sèries com Los Serrano, o Periodistas, Querido maestro, Mediterráneo o Pepa y Pepe.

## Filmografia
### Com a actor
#### Teatre

* Esta noche gran velada (1984) Fermin Cabal
* Bajarse al moro (1985), J.L. Alonso de Santos.
* Búscame un tenor (1988) Ken Ludwig
* El vergonzoso en palacio (1989) Tirso de molina.
* Los buenos días perdidos (1991), d'Antonio Gala.
* El picaro (1992) Fernando Fernán Gómez
* Historia de 2 (2012)

#### Cinema

* Dos mejor que uno (1984), d'Ángel Llorente.
* No me compliques la vida (1991), d'Ernesto Del Río.
* Belle Époque (1992), de Fernando Trueba.
* Makinavaja, el último choriso (1992), de Carlos Suárez.
* La reina anónima (1992), de Gonzalo Suárez.
* Kika (1993), de Pedro Almodóvar.
* Los peores años de nuestra vida (1993), d'Emilio Martínez Lázaro.
* Semos peligrosos (uséase Makinavaja 2) (1993), de Carlos Suárez.
* Todos los hombres sois iguales (1994), de Manuel Gómez Pereira.
* Así en el Cielo como en la Tierra (1994), de José Luis Cuerda.
* ¡Oh, cielos! (1994), de Ricardo Franco.
* Belmonte (1995), de Juan Sebastián Bollaín.
* La niña de tus sueños (1995), Jesús R. Delgado.
* Sólo se muere dos veces (1996), d'Esteban Ibarretxe.
* La buena vida (1996), de David Trueba.
* Gràcies per la propina (1997), de Francesc Bellmunt.
* Carreteras secundarias (1997), d'Emilio Martínez Lázaro.
* Mátame mucho (1997), de José Ángel Bohollo.
* La niña de tus ojos (1998), de Fernando Trueba.
* Muertos de risa (1999), d'Álex de la Iglesia.
* Pídele cuentas al rey (1999), de José Antonio Quirós.
* Pepe Guindo (1999), de Manuel Iborra.
* Adiós con el corazón (1999), de José Luis García Sánchez.
* Pleno al quince (1999), de Josetxo San Mateo.
* La comunidad (2000), d'Álex de la Iglesia.
* Usted puede ser un asesino (2000), de Fernando Méndez Leite.
* Obra Maestra (2000), de David Trueba.
* Torrente 2: misión en Marbella (2001), de Santiago Segura.
* El oro de Moscú (2002), de Jesús Bonilla.
* Lisístrata (2002), de Francesc Bellmunt.
* El chocolate del loro (2004), d'Ernesto Martín.
* Mala uva (2004), de Javier Domingo.
* R2 y el caso del cadáver sin cabeza (2005), d'Álvaro Sáenz de Heredia.
* El mundo alrededor (2005), d'Álex Calvo-Sotelo.
* La daga de Rasputín (2011), de Jesús Bonilla.
* Torrente 4 (2011), de Santiago Segura.

#### Televisió

* Platos Rotos (TVE, 1985) com a Fermín
* La mujer de tu vida Mujer perdida (1988), de Ricardo Franco.
* Bajarse al moro (1987), de Gerardo Malla i Francisco Montolío.
* Miguel Servet, la sangre y la ceniza (1989)
* El peor programa de la semana (1993)
* ¡Ay, Señor, Señor! (Antena 3, 1994)
* Pepa y Pepe (TVE, 1995)
* Querido maestro (Telecinco, 1996) com a Carlos.
* La banda de Pérez (TVE, 1997) com a Urquiza.
* Mediterráneo (Telecinco, 1999-2000) com a Bienvenido
* Usted puede ser un asesino (2000)
* Periodistas (Telecinco, 2000) com a Vicente Zamora.
* 7 Vidas (Telecinco, 2002) com a Aguado. (aparició)
* Los Serrano (Telecinco, 2003-2008) com a Santiago Serrano.
* Chiringuito de Pepe (Telecinco, 2014-?) com a Pepe Leal.

### Com a director i guionista

* El oro de Moscú (2003)
* La daga de Rasputín (2011)